**SVRHA VREDNOVANJA**

**Osim dijagnostičkog i sumativnog vrednovanja, u *online* okruženju najbolja vrsta vrednovanja je formativna.**

**Formativno vrednovanje** provodi se tijekom učenja i poučavanja sa svrhom prikupljanja informacija o napredovanju učenika, utvrđivanja manjkavosti u učenju i prepoznavanja jakih strana učenika da bi se unaprijedilo buduće učenje i poučavanje. Tijekom formativnog vrednovanja učenik aktivno promišlja o svom učenju te ga unapređuje promjenom strategija učenja kako bi što uspješnije svladao odgojno - obrazovne ishode.

Provođenjem formativnog vrednovanja potičemo **samoregulaciju učenja** što podrazumijeva postavljanje osobnih ciljeva učenja i praćenje; odnosi se na razvoj znanja, vještina i stavova koji podržavaju i pospješuju učenje.




**Vrednovanje ZA učenje**

* provodi se kontinuirano tijekom procesa učenja i poučavanja
* ne rezultira ocjenom
* prikupljanje informacija i dokaza o procesu učenja te interpretacija tih informacija kako bi učenici unaprijedili proces učenja, a učitelj poučavanje
* učenicima se pruža mogućnost da tijekom procesa učenja steknu uvid u to kako mogu unaprijediti svoje učenje
* povratna informacija o procesu poučavanja
* učeniku omogućuje preuzimanje odgovornosti nad vlastitim učenjem
* učitelj daje učenicima jasne povratne informacije o procesu učenja, odnosno o tome gdje se učenici nalaze na svom putu do ostvarenosti odgojno - obrazovnih ishoda
* povjerenje učenika jer je sam proces vrednovanja transparentniji

PRIMJERI VREDNOVANJA ZA UČENJE:

* Učitelj daje povratnu informaciju o razini ostvarenosti ishoda.
* Učitelj u bilješke zapisuje u čemu je učenik uspješan, a što treba poboljšati i na koji način.
* Učitelj tijekom provjere zadaće spoznaje da više od pola razreda griješi rješavajući isti zadatak.

Slijedi prikaz **metoda i aktivnosti** vrednovanja za učenje. Ističem da je za *online* okruženje važno uzeti u obzir koja su nam načela vrednovanja bitna poput načela jasnoće, pravednosti i praktičnosti. Ovdje bih istaknula listu za procjenu, domaću zadaću, radne listiće, pitanja i odgovore, kvizove i prezentacije.



**Samovrednovanje kao vrednovanje za učenje**

* primjeri:bilješke koje učenici vode o svom učenju, razgovor s učiteljem u procesu učenja, zapisivanje razmišljanja o svom učenju
* najčešće se koriste liste za procjenu i rubrike (učeniku omogućuju procjenu što je u njihovom uratku dobro, a što nije, odnosno, na kojoj razini su usvojili neko znanje ili vještinu. Kriterije vrednovanja u rubrikama potrebno je unaprijed dogovoriti i razraditi s učenicima.)
* na temelju povratne informacije učenik treba znati kako poboljšati vrednovanje svojega procesa učenja. Istovremeno, ona motivira i pozitivno djeluje na njegov osjećaj da samostalno upravlja svojim učenjem

**Praćenje učenika**

* omogućuje učitelju procijeniti što svaki pojedini učenik doista zna i može
* pisanje bilješke u, npr. [OneNote](https://office365.skole.hr/), [ClassDojo](http://e-laboratorij.carnet.hr/classdojo-online-sustav-za-upravljanje-ucionicom/), [Schoology](http://e-laboratorij.carnet.hr/schoology-lms/" \t "_blank) ili [Mahara e-portfoli](https://moodle.srce.hr/eportfolio/" \t "_blank)o

**Refleksija**

* aktivno poticanja učenika na promišljanje
* provodi se nakon svakog malog koraka u učenju, a odgovore tražiti od svih učenika. U *online* okruženju najbolja metoda je odgovor na postavljeno pitanje. U nastavi i učionici te metode bi bile: podizanje ili spuštanje palca, podizanje papirića u određenoj boji (crveni: NE, zeleni: DA), podizanje različitih simbola koji su ranije podijeljeni svim učenicima.

**Povratna informacija**

* gdje su učenici u svom učenju, kamo i kuda trebaju ići i kako najuspješnije ostvariti definirane ishode
* pisane povratne informacije koje označuju što je bilo dobro, a što zahtjeva daljnji rad učenika
* rezultira povećanim i poboljšanim razumijevanjem procesa učenja
* podrazumijeva konkretnu i jasnu povratnu informaciju: jasna uputa što treba popraviti

MOŽETE KORISTITI:

* ljestvice procjene – popis aktivnosti ili zadataka koje učenik izvodi, a s pomoću kojeg sam prati realizaciju i uspješnost
* e-portfolio – zbirka digitalnih radova koju učenik izrađuje tijekom školovanja
* praćenje tijekom rada – uporaba online sustava za opažanje i davanje brzih povratnih informacija učenicima.

**Vrednovanje KAO učenje**

* temelji se na ideji da učenici vrednovanjem uče
* podrazumijeva samovrednovanje (samorefleksiju) i vršnjačko vrednovanje
* aktivno uključivanje učenika u proces vrednovanja uz podršku učitelja
* učenici znaju koji su ciljevi učenja i kriteriji vrednovanja te ih prepoznaju u svojim radovima.
* doprinosi razvoju samostalnosti, samoinicijative i samokontrole učenja
* Učitelj prati što učenici misle o svojemu učenju, korištenim strategijama i prilagodbama učenja
* osigurava povratnu informaciju koja pomaže učeniku da se usmjeri na proces učenja i buduće korake u učenju
* ne rezultira ocjenom

PRIMJERI VREDNOVANJA KAO UČENJA:

* Učenik samostalno priocjenjuje što mu je jasno, a što još uvijek ne razumije.
* Učenik na temelju analitičke rubrike\* vrednuje rad svojeg prijatelja iz razreda.

